"Kas toidutaimede kasvatamine linnas on ikka ohutu?", küsitakse sageli, kui tuleb juttu linnaaiandusest. Vastuse saab tasuta e-seminaril "Linnaaiandus: olukord, hirmud ja võimalused", mille korraldab Tallinna Ülikool koostöös Tallinna Keskkonna- ja Kommunaalametiga 29. aprillil algusega kell 18.
#000001
Aina rohkem räägitakse, et linnastumisega kaasnevate probleemide seas on üha kriitilisemaks muutunud linnaelanike võõrdumine loodusest, nõrgemaks on jäänud teadmised looduse toimimisest ja looduslike protsesside tajumisest. Üks võimalus linnapiirkondades keskkonnateadlikkust tõsta, keskkonnasõbralikke tegevusi leida ning keskkonda ja inimeste toidulauda rikastada on linnaaiandus ehk söögi- ja tarbetaimede kasvatamine linnas. Need tegevused on aktiivselt käivitunud ka Tallinnas. Kui 2018. aastal rajati palju kõlapinda saanud Laagna kogukonnaaed Lasnamäel, siis tänaseks on toimivaid linnaaedu juba kümme. Väga suur huvi oma õppeaia rajamise vastu on ka lasteaedadel, koolidel, noortekeskustel, päevakeskustel ja teistel.
#000002
Linnatingimustes toidu kasvatamisel peab olema tagatud ka ohutus. Võimalikud ohuallikad on nii atmosfäärne saaste, mulla raskmetallide sisaldus kui ka ebasobilik mulla mikrobioloogiline koostis. Samas on tehtud pilootuuringuid, mis kinnitavad, et kokkupuude mulla- ja taimmaterjalidega suurendab inimese soole- ja nahamikrobioota mitmekesisust, toetab organismi immuunsüsteemi ja võib mõjuda antidepressiivselt. Sellised uuringud demonstreerivad elegantselt linnalooduse ning linnaaianduse võimalikku rolli linnakodanike parema tervise tagamisel.
#000003
E-seminaril räägitakse Tallinna linnaaedades läbiviidud mullastiku ja taimestiku uuringutele tuginedes neljal teemal. Linnaaianduse arenguid Tallinnas tutvustab Tallinna Keskkonna- ja Kommunaalameti linnaaianduse projektijuht Maria Derlõš. Raskmetallide sisaldust mullas ja taimedes ning seda mõjutavaid tegureid käsitleb TLÜ keskkonnakorralduse lektor Piret Vacht. TLÜ külalisprofessor Tiiu Koff teeb ülevaate uuringust “Tallinna linnaaedade mulla- ja taimeproovide analüüs”. TLÜ süsteemibioloogia lektor Kairi Koort avab teema “Milliseid kasulikke või ka kahjulikke mikroobe võib leida aiamullast?”.
#000004
E-seminar on kõigile huvilistele tasuta ning toimub Zoom keskkonnas veebilingi zoom.us/j/95374151908 kaudu. 2019. aasta uuringuga “Tallinna linnaaedade mulla- ja taimeproovide analüüs” saab tutvuda Tallinna uuringute infosüsteemis.
#000005
Vaata, kuidas Tallinn ja Helsingi teevad koostööd rohetaristu loomiselTallinn ja Helsingi – oleme konkurendid või sõbrad? Kas kiiremaks ühenduseks võiks kasutada õhutaksot?HELSINGI LINNAPEA: Tuleb vähendada töörännet takistavat bürokraatiatTallinna ja Helsingi linnapead kirjutasid alla koostöömemorandumile, F. Kirkorovi kontsert jääb ära, Raeapteegi esmamainimise 600. aastapäev
#000019
Raamatukogu toob liikumisraskustega inimestele lugemise koju kätte
#000021
Haabersti päevakeskuses saab doonoripäeval verd loovutada
#000023
Mustjõe piirkonna liikluslahendused töötatakse välja koostöös kohalike elanikega
#000026
Linna teenusedLinna toetusedLinnavalitsuse istungidVolikogu istungidTelesaatedRiigikogu valimiskampaania kajastamise põhimõtted 2023. aastal Tallinna linnameedias ja Tallinna linnameedia hea tavaTelli "Pealinna" paberlehtTallinn määras valimisjaoskondade asukohad Riigikogu valimisteks
#000027